Σχέδιο κανονισμού (Ευρατόμ, ΕΚ) του Συμβουλίου για τις στατιστικές διάρθρωσης των επιχειρήσεων (95/C 146/05) COM(95) 99 τελικό - 95/0076(CNS)

(Υποβλήθηκε από την Επιτροπή στις 3 Απριλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,

το σχέδιο κανονισμού που υποβλήθηκε από την Επιτροπή,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία 64/475/ΕΟΚ του Συμβουλίου της (1) και η οδηγία 72/221/ΕΟΚ του Συμβουλίου της (2) που είχαν ως στόχο τη δημιουργία μιας συλλογής συνεκτικών στατιστικών δεν έλαβαν υπόψη τις οικονομικές και τεχνικές αλλαγές 7

ότι, με το ψήφισμά του της 14ης Νοεμβρίου 1989 (3), το Συμβούλιο καλεί την Επιτροπή να βελτιώσει τις στατιστικές για το διανεμητικό εμπόριο, καθιστώντας τες συμβατές με τους κοινοτικούς ορισμούς και να εξασφαλίσει ότι θα αποστέλλονται περισσότερα δεδομένα του είδους αυτού στη Στατιστική Υπηρεσία των Ευρωπαϊκών Κοινοτήτων 7

ότι, με την απόφαση 92/326/ΕΟΚ (4), το Συμβούλιο θέσπισε ένα πρόγραμμα για την ανάπτυξη ευρωπαϊκών στατιστικών στον τομέα των υπηρεσιών, συμπεριλαμβανομένης της κατάρτισης εναρμονισμένων στατιστικών σε εθνικό και σε περιφερειακό επίπεδο, ιδίως όσον αφορά το διανεμητικό εμπόριο και τη διανομή 7

ότι με την οδηγία του 78/660 (5) το Συμβούλιο ενέκρινε μέτρα για τη βελτίωση του συντονισμού των εθνικών διατάξεων σχετικά με την παρουσίαση και το περιεχόμενο των ετήσιων λογαριασμών και των ετήσιων εκθέσεων, τις χρησιμοποιούμενες μεθόδους αξιολόγησης και τη δημοσίευσή τους όσον αφορά ορισμένες εταιρείες περιορισμένης ευθύνης 7

ότι η Ευρωπαϊκή Κοινότητα έχει στο μεταξύ σημειώσει σημαντική πρόοδο προς την ολοκλήρωση 7 ότι νέες πολιτικές και κατευθυντήριες γραμμές στους τομείς της οικονομίας, του ανταγωνισμού, των κοινωνικών θεμάτων, του περιβάλλοντος και των επιχειρήσεων καλούν για πρωτοβουλίες και αποφάσεις βασισμένες σε έγκυρες στατιστικές 7 ότι οι πληροφορίες που παρέχονται δυνάμει της υφιστάμενης κοινοτικής νομοθεσίας ή διατίθενται στα διάφορα κράτη μέλη είναι ανεπαρκείς, ακατάλληλες ή ελάχιστα συγκρίσιμες για να αποτελέσουν μια αξιόπιστη βάση για τις εργασίες της Επιτροπής 7

ότι, με την απόφαση 93/379/ΕΟΚ (6) το Συμβούλιο ενέκρινε ένα πολυετές πρόγραμμα κοινοτικών μέτρων για την ενίσχυση των τομέων προτεραιότητας και την εξασφάλιση της συνέχειας και της παγίωσης της πολιτικής υπέρ των επιχειρήσεων, ιδιαίτερα των μικρών και μεσαίων επιχειρήσεων, στην Κοινότητα 7 ότι χρειάζονται στατιστικά στοιχεία προκειμένου να εκτιμηθεί ο αντίκτυπος των ληφθέντων μέτρων για την επίτευξη των στόχων που καθορίζονται στην απόφαση και ιδιαίτερα υπάρχει ανάγκη για στατιστικά στοιχεία τα οποία να είναι συγκρίσιμα για τις επιχειρήσεις όλων των τομέων, στατιστικά στοιχεία σχετικά με τις σχέσεις υπεργολαβίας μεταξύ επιχειρήσεων σε εθνικό και διεθνές επίπεδο και βελτιωμένα στατιστικά στοιχεία σχετικά με τις μικρές και μεσαίες επιχειρήσεις 7

ότι, με την απόφαση του 93/464/ΕΟΚ (7) το Συμβούλιο ενέκρινε ένα πρόγραμμα για τις δράσεις προτεραιότητας στον τομέα της στατιστικής πληροφόρησης κατά την περίοδο 1993-1997 7

ότι υπάρχει ανάγκη για στατιστικά στοιχεία σχετικά με τη συμπεριφορά των επιχειρήσεων, ιδιαίτερα όσον αφορά την κατάρτιση, την έρευνα, την ανάπτυξη και την καινοτομία, την προστασία του περιβάλλοντος, τις επενδύσεις, τις οικολογικές βιομηχανίες, τον τουρισμό και τις βιομηχανίες υψηλής τεχνολογίας 7 ότι η ανάπτυξη της Ευρωπαϊκής Κοινότητας και η λειτουργία της εσωτερικής αγοράς αυξάνουν την ανάγκη για συγκρίσιμα δεδομένα σχετικά με τη δομή των εισοδημάτων των εργαζομένων και το κόστος εργασίας και κατάρτισης από τις επιχειρήσεις 7

ότι υπάρχει ανάγκη για πλήρεις και αξιόπιστες στατιστικές πηγές προκειμένου να επιτραπεί η σωστή εφαρμογή της οδηγίας 89/130/ΕΟΚ, Ευρατόμ του Συμβουλίου (8) για την εναρμόνιση του καθορισμού του ακαθάριστου εθνικού προϊόντος σε αγοραίες τιμές 7

ότι η κατάρτιση των εθνικών λογαριασμών σύμφωνα με το ευρωπαϊκό σύστημα ολοκληρωμένων οικονομικών λογαριασμών (ΕΣΟΛ) απαιτεί την ανάπτυξη συγκρίσιμων, πλήρων και αξιόπιστων στατιστικών πηγών 7

ότι υπάρχει συγκεκριμένη ανάγκη για περιφερειακούς δείκτες και λογαριασμούς, ώστε να παρακολουθούνται τα αποτελέσματα της κατανομής των πόρων των διαρθρωτικών ταμείων 7

ότι η Επιτροπή, για να εκπληρώσει το έργο που της έχουν αναθέσει οι συνθήκες, ιδίως αναφορικά με την εσωτερική αγορά σύμφωνα με το άρθρο 7Α της συνθήκης για την ίδρυση της Ευρωπαϊκής Κοινότητας, πρέπει να έχει στη διάθεσή της πλήρεις, πρόσφατες, αξιόπιστες και συγκρίσιμες πληροφορίες για τη διάρθρωση, τη δραστηριότητα και την απόδοση των οικονομικών δραστηριοτήτων στην Κοινότητα 7

ότι απαιτείται τυποποίηση έτσι ώστε να καλυφθούν οι ανάγκες της Κοινότητας για πληροφορίες σχετικά με την οικονομική σύγκλιση 7

ότι οι επιχειρήσεις και οι επαγγελματικές ενώσεις τους έχουν ανάγκη από τέτοιες πληροφορίες προκειμένου να κατανοούν τις αγορές τους και να συγκρίνουν τη δραστηριότητα και την απόδοσή τους με την αντίστοιχη των ανταγωνιστών τους στον ίδιο τομέα σε περιφερειακό, εθνικό και διεθνές επίπεδο 7

ότι σύμφωνα με την αρχή της επικουρικότητας η δημιουργία κοινών στατιστικών προτύπων που επιτρέπουν την παραγωγή εναρμονισμένων δεδομένων είναι μια δράση η οποία δεν μπορεί να αναληφθεί αποτελεσματικά παρά μόνο σε κοινοτικό επίπεδο 7 ότι τα πρότυπα αυτά θα εφαρμοστούν σε κάθε κράτος μέλος από τις υπηρεσίες και τα όργανα που είναι αρμόδια για τη συλλογή επίσημων στατιστικών στοιχείων 7

ότι η καλύτερη μέθοδος για να γίνουν γνωστές η διάρθρωση, η δραστηριότητα και η απόδοση των οικονομικών δραστηριοτήτων συνίσταται στην κατάρτιση δεδομένων σύμφωνα με κοινές μεθοδολογικές αρχές και κοινούς ορισμούς των χαρακτηριστικών 7 ότι μόνο μέσω της συντονισμένης κατάρτισης δεδομένων μπορούν να παραχθούν εναρμονισμένες στατιστικές με αξιοπιστία, ταχύτητα και ευελιξία και με το βαθμό λεπτομέρειας που απαιτείται για να ικανοποιούνται οι ανάγκες της Επιτροπής και των επιχειρήσεων 7

ότι τα στατιστικά δεδομένα που καταρτίζονται στο πλαίσιο ενός κοινοτικού συστήματος πρέπει να έχουν ικανοποιητική ποιότητα και η ποιότητα αυτή, καθώς και το κόστος που προκύπτει, πρέπει να είναι συγκρίσιμα μεταξύ των κρατών μελών, και ότι επομένως είναι απαραίτητη η από κοινού κατάρτιση των κριτηρίων με βάση τα οποία θα καλύπτονται οι απαιτήσεις αυτές 7

ότι είναι απαραίτητο να απλουστευθούν οι διοικητικές διαδικασίες για τις επιχειρήσεις, συμπεριλαμβανομένης της προώθησης νέων τεχνολογιών για τη συλλογή και την κατάρτιση δεδομένων 7 ότι μπορεί ακόμη να είναι αναγκαία η συλλογή από τις επιχειρήσεις των απαραίτητων δεδομένων για την κατάρτιση στατιστικών διάρθρωσης των επιχειρήσεων, χρησιμοποιώντας μεθόδους και τεχνικές που θα εξασφαλίζουν ότι τα δεδομένα αυτά είναι πλήρη, αξιόπιστα και πρόσφατα, χωρίς να δημιουργήσουν για τα ενδιαφερόμενα μέρη, ιδιαίτερα για τις μικρές και μεσαίες επιχειρήσεις, επιβαρύνσεις δυσανάλογες με τα αποτελέσματα τα οποία ευλόγως αναμένουν οι χρήστες των εν λόγω στατιστικών 7

ότι έχει υπογραφεί η γενική συμφωνία για το εμπόριο υπηρεσιών (GATS) και υπάρχει σημαντική ανάγκη για στατιστικές όσον αφορά τη διαχείριση και την ανάπτυξή τους σε σχέση με το μέγεθος των αγορών των συμβαλλομένων μερών και τα μερίδιά τους στις αγορές αυτές 7 ότι είναι αναγκαία η ύπαρξη ενός κοινού νομικού πλαισίου για όλες τις επιχειρηματικές δραστηριότητες και τους τομείς στατιστικών των επιχειρήσεων που καλύπτει επίσης τις δραστηριότητες και τους τομείς όπου δεν έχουν ακόμη αναπτυχθεί στατιστικές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στόχοι

1. Στο πλαίσιο της δημιουργίας ενός ευρωπαϊκού συστήματος πληροφοριών στον τομέα των επιχειρήσεων, τα κράτη μέλη πραγματοποιούν την παραγωγή κοινοτικών στατιστικών σχετικά με τη διάρθρωση, τη δραστηριότητα και τις επιδόσεις των επιχειρήσεων στα κράτη μέλη, καθώς και τη μελλοντική ανάπτυξη των στατιστικών αυτών σε συνεργασία με την Επιτροπή.

2. Για τη συλλογή των δεδομένων και την κατάρτιση στατιστικών που αναφέρονται στην παράγραφο 1, τα κράτη μέλη, σε συνεργασία με την Επιτροπή, προωθούν τις προϋποθέσεις για την απλούστευση των διοικητικών διαδικασιών για τις επιχειρήσεις, όσον αφορά την παροχή δεδομένων για τις επίσημες στατιστικές, σύμφωνα με το πολυετές πρόγραμμα πλαίσιο για τις δράσεις προτεραιότητας στον τομέα της στατιστικής πληροφόρησης κατά την περίοδο 1993-1997, που θεσπίστηκε με την απόφαση 93/464/ΕΟΚ του Συμβουλίου.

ΠΕΔΙΟ ΕΦΑΡΜΟΓΗΣ

Άρθρο 2

Καλυπτόμενοι τομείς

1. Ο παρών κανονισμός καλύπτει όλες τις δραστηριότητες των τίτλων Γ-Κ και Μ-Ξ της στατιστικής ταξινόμησης των οικονομικών δραστηριοτήτων στην Ευρωπαϊκή Κοινότητα (NACE αναθ. 1) όπως ορίζονται από τον κανονισμό (ΕΟΚ) αριθ. 3037/90 του Συμβουλίου (9) και τροποποιούνται από τον κανονισμό (ΕΟΚ) αριθ. 761/93 της Επιτροπής (10).

2. Περιλαμβάνονται στο πεδίο εφαρμογής του κανονισμού όλες οι στατιστικές μονάδες των τύπων που παρατίθενται στο τμήμα Ι του παραρτήματος του κανονισμού (ΕΟΚ) αριθ. 696/93 του Συμβουλίου (11) που κατατάσσονται σε μία από τις δραστηριότητες που αναφέρονται στην παράγραφο 1. Η χρήση ειδικών μονάδων για την κατάρτιση των στατιστικών προσδιορίζεται στα παραρτήματα που αναφέρονται στο άρθρο 4 παράγραφος 2. Τα δεδομένα σχετικά με τις δραστηριότητες των τίτλων Ν-Ξ της NACE αναθ. 1 καλύπτουν φορείς του ιδιωτικού τομέα καθώς και κρατικά και ιδιωτικά μη κερδοσκοπικά ιδρύματα. Για τον προσδιορισμό και την κατάταξη των δραστηριοτήτων των κυβερνητικών και των ιδιωτικών μη κερδοσκοπικών ιδρυμάτων πρέπει να χρησιμοποιηθούν οι στατιστικές μονάδες που αντιστοιχούν σε φορείς που είναι πλησιέστεροι προς τις στατιστικές μονάδες που ορίζονται στον ιδιωτικό τομέα.

Άρθρο 3

Θεματικοί τομείς

Ο παρών κανονισμός αφορά την κατάρτιση στατιστικών στους ακόλουθους τομείς:

i) διάρθρωση των δραστηριοτήτων και εξέλιξή τους, καθώς και είδος σχέσεων μεταξύ των επιχειρήσεων,

ii) χρησιμοποιούμενοι συντελεστές της παραγωγής, και άλλα στοιχεία που επιτρέπουν τη μέτρηση της δραστηριότητας, των επιδόσεων και της ανταγωνιστικότητας των επιχειρήσεων,

iii) περιφερειακή, εθνική, κοινοτική και διεθνή ανάπτυξη των επιχειρήσεων και των αγορών,

iv) στοιχεία που επιτρέπουν τη μελέτη της συμπεριφοράς των επιχειρήσεων,

v) εξειδικευμένα στοιχεία για τη μελέτη μικρομεσαίων επιχειρήσεων,

vi) εξειδικευμένα στοιχεία για τη μελέτη ιδιαίτερων ομάδων δραστηριοτήτων ή ανάλυση σύμφωνα με ανάλογες κατατάξεις.

ΠΑΡΑΤΗΡΗΣΗ ΚΑΙ ΕΚΤΙΜΗΣΗ ΤΩΝ ΧΑΡΑΚΤΗΡΙΣΤΙΚΩΝ ΚΑΙ ΤΗΣ ΚΑΤΑΡΤΙΣΗΣ ΣΤΑΤΙΣΤΙΚΩΝ ΚΑΙ ΔΙΑΒΙΒΑΣΗ ΑΠΟΤΕΛΕΣΜΑΤΩΝ

Άρθρο 4

Ενότητες

1. Οι στατιστικές που καταρτίζονται για τους τομείς που αναφέρονται στο άρθρο 3 διαιρούνται σε ενότητες.

2. Προβλέπονται δύο είδη ενοτήτων 7

- κοινή ενότητα: στατιστικές που καταρτίζονται σε ετήσια βάση για όλες ή τις περισσότερες από τις δραστηριότητες που αναφέρονται στο άρθρο 2 παράγραφος 1,

- λεπτομερής ενότητα: στατιστικές που καταρτίζονται για συγκεκριμένες ομάδες δραστηριοτήτων ή θέματα που συνδέονται με συγκεκριμένους τομείς που απαριθμούνται στο άρθρο 3.

3. Η κάθε ενότητα παρουσιάζεται στα παραρτήματα του παρόντος κανονισμού, τα οποία αποτελούν αναπόσπαστο μέρος του. Για κάθε ενότητα παρουσιάζονται τουλάχιστον οι εξής πληροφορίες:

i) δραστηριότητες για τις οποίες θα καταρτιστούν οι στατιστικές με βάση το πεδίο εφαρμογής που αναφέρεται στο άρθρο 2 παράγραφος 1 του παρόντος κανονισμού,

ii) είδη στατιστικών μονάδων που θα χρησιμοποιηθούν για την κατάρτιση των στατιστικών, με βάση τον κατάλογο στατιστικών μονάδων που αναφέρεται στο άρθρο 2 παράγραφος 2 του παρόντος κανονισμού,

iii) κατάλογοι χαρακτηριστικών για τα οποία καταρτίζονται στατιστικές σε σχέση με τους τομείς που αναφέρονται στο άρθρο 3 και περίοδοι αναφοράς για τα χαρακτηριστικά αυτά. Οι κατάλογοι αυτοί πρέπει να ποικίλλουν ανάλογα με τις διάφορες κύριες δραστηριότητες, τα μεγέθη, τις γεωγραφικές θέσεις, τις νομικές μορφές, το δημοσιονομικό και οικονομικό έλεγχο και το είδος των στατιστικών μονάδων για τις οποίες είναι αναγκαία η παρατήρηση των χαρακτηριστικών,

iv) κατάλογος στατιστικών που καταρτίζονται σχετικά με τη δημογραφία των επιχειρήσεων,

v) συχνότητα κατάρτισης των στατιστικών που θα πρέπει να έχει ετήσια ή πολυετή βάση. Εάν η κατάρτιση είναι πολυετής, θα πρέπει να γίνεται τουλάχιστον ανά δεκαετία,

vi) χρονοδιάγραμμα που δείχνει τα πρώτα έτη αναφοράς για τα οποία καταρτίζονται οι στατιστικές,

vii) κανόνες σχετικά με την αντιπροσωπευτικότητα και τον έλεγχο ποιότητας,

viii) χρονικό διάστημα, από το τέλος της περιόδου αναφοράς, μέσα στο οποίο διαβιβάζονται οι στατιστικές,

ix) μέγιστη διάρκεια της μεταβατικής περιόδου που μπορεί να παραχωρηθεί.

4. Τα παραρτήματα του παρόντος κανονισμού είναι τα εξής:

- μια κοινή ενότητα για ετήσιες στατιστικές για τη διάρθρωση των επιχειρήσεων στο παράρτημα I,

- μια λεπτομερής ενότητα για στατιστικές για τη διάρθρωση βιομηχανικών επιχειρήσεων στο παράρτημα II,

- μια λεπτομερής ενότητα για στατιστικές για τη διάρθρωση επιχειρήσεων διανεμητικού εμπορίου στο παράρτημα III.

Άρθρο 5

Πηγές, απαιτήσεις και απλούστευση διοικητικών διαδικασιών

1. Τα κράτη μέλη συλλέγουν τα απαραίτητα δεδομένα για την παρατήρηση των χαρακτηριστικών των καταλόγων που αναφέρονται στις ενότητες του άρθρου 4 και μπορούν να χρησιμοποιήσουν ένα συνδυασμό των διαφόρων πηγών που προσδιορίζονται παρακάτω.

Τα κράτη μέλη συλλέγουν τα απαραίτητα δεδομένα χρησιμοποιώντας υποχρεωτικές έρευνες. Οι νομικές μονάδες, στις οποίες ανήκουν ή από τις οποίες αποτελούνται οι στατιστικές μονάδες από τις οποίες τα κράτη μέλη ζητούν την παροχή πληροφοριών, υποχρεούνται να παρέχουν αληθή και πλήρη στοιχεία στις προκαθορισμένες προθεσμίες.

Επίσης, οι υποχρεωτικές έρευνες δεν χρειάζεται να διεξάγονται εξ ολοκλήρου ή εν μέρει, εάν τα κράτη μέλη μπορούν να συλλέξουν τα δεδομένα για το σχετικό πληθυσμό από άλλες πηγές που είναι τουλάχιστον του ιδίου επιπέδου όσον αφορά την ακρίβεια και την ποιότητα. Για το σκοπό αυτό, τα κράτη μέλη λαμβάνουν τα αναγκαία μέτρα, προκειμένου να επιτρέψουν και να διευκολύνουν την πρόσβαση των αρμόδιων αρχών για τη συλλογή δεδομένων στις κατάλληλες διοικητικές πηγές μέσα στο ίδιο το κράτος τους, οι οποίες πληρούν τις απαραίτητες προδιαγραφές ακρίβειας και ποιότητας που αναφέρονται στο άρθρο 6 παράγραφος 2.

Η συλλογή δεδομένων για την παρατήρηση ορισμένων από τα χαρακτηριστικά μπορεί να προϋποθέτει τη δημιουργία ενός δείγματος μονάδων παρατήρησης μέσα στην αναφέρουσα μονάδα.

2. Τα κράτη μέλη εκτιμούν τα απαραίτητα δεδομένα χρησιμοποιώντας στατιστικές συμπερασματικές μεθόδους όπου δεν τηρούνται ορισμένα ή όλα τα χαρακτηριστικά για όλες τις μονάδες για τις οποίες καταρτίζονται στατιστικές σύμφωνα με τις ενότητες που αναφέρονται στο άρθρο 4.

3. Η επιβάρυνση στις επιχειρήσεις, ιδιαίτερα στις μικρές και μεσαίες επιχειρήσεις, και οι απαιτήσεις αντιπροσωπευτικότητας και ελέγχου της ποιότητας (άρθρο 6) λαμβάνονται πλήρως υπόψη από τα κράτη μέλη κατά την επιλογή τους και το συνδυασμό των πηγών και τη χρήση της εκτίμησης που αναφέρονται στις παραγράφους 1 και 2 παραπάνω.

4. Τα κράτη μέλη, σε τεχνική συνεργασία με την Επιτροπή, δημιουργούν τις προϋποθέσεις για την αύξηση της χρήσης της ηλεκτρονικής διαβίβασης δεδομένων και της αυτόματης επεξεργασίας δεδομένων.

Άρθρο 6

Αντιπροσωπευτικότητα και έλεγχος ποιότητας

1. Τα κράτη μέλη λαμβάνουν τα απαραίτητα μέτρα για να εξασφαλιστεί ότι τα διαβιβαζόμενα δεδομένα αντανακλούν τη διάρθρωση του πληθυσμού των στατιστικών μονάδων που αναφέρονται στα παραρτήματα του παρόντος κανονισμού, με ιδιαίτερη αναφορά στις κύριες δραστηριότητες, τα μεγέθη, τον οικονομικό και δημοσιονομικό έλεγχο, κατά την έννοια της GATS και της οδηγίας αριθ. 723/80/ΕΟΚ της Επιτροπής (12) και τις γεωγραφικές θέσεις των στατιστικών μονάδων.

2. Τα κράτη μέλη εξασφαλίζουν ότι οι στατιστικές που καταρτίζονται με βάση τη συλλογή και την εκτίμηση των δεδομένων για τους πληθυσμούς που αναφέρονται στην παράγραφο 1 καλύπτουν τις ελάχιστες αναγκαίες απαιτήσεις ακρίβειας που μπορούν να λαμβάνουν υπόψη το βαθμό αντιπροσωπευτικότητας στα κράτη μέλη, τις ανάγκες για στατιστικές σχετικά με την Ευρωπαϊκή Κοινότητα, τα οφέλη της διαθεσιμότητας των δεδομένων σε σχέση με το κόστος συλλογής και την επιβάρυνση των μικρών επιχειρήσεων, καθώς και τις χρησιμοποιούμενες μεθόδους.

3. Τα κράτη μέλη διαβιβάζουν στην Ευρωπαϊκή Επιτροπή, εφόσον τους ζητείται, όλες τις αναγκαίες πληροφορίες για την αξιολόγηση του βαθμού ακρίβειας των αποτελεσμάτων σε κοινοτικό επίπεδο. Η αξιολόγηση αυτή υποβάλλεται στην επιτροπή που αναφέρεται στο άρθρο 12.

Άρθρο 7

Παραγωγή των αποτελεσμάτων

1. Από τα δεδομένα που συλλέγονται και εκτιμούνται (άρθρο 5 παράγραφοι 1 και 2) τα κράτη μέλη παράγουν συγκρίσιμα αποτελέσματα σύμφωνα με τυποποιημένες προδιαγραφές. Τα αποτελέσματα κατανέμονται βάσει μιας σειράς ταξινομήσεων που καθορίζονται για κάθε ενότητα στο παράρτημα.

2. Συγκεκριμένα, τα αποτελέσματα κατανέμονται σύμφωνα με το επίπεδο της τάξης NACE αναθ. 1 εκτός αν ορίζεται διαφορετικά στις ενότητες που αναφέρονται στο άρθρο 4, ή από την Ευρωπαϊκή Επιτροπή ύστερα από διαβούλευση με την επιτροπή που αναφέρεται στο άρθρο 12 και σύμφωνα με τη διαδικασία που καθορίζεται στο άρθρο 13, όπου στην περίπτωση αυτή τα αποτελέσματα παράγονται σε περισσότερο ομαδοποιημένο επίπεδο της NACE αναθ. 1.

Άρθρο 8

Διαβίβαση αποτελεσμάτων

1. Τα κράτη μέλη διαβιβάζουν τα αποτελέσματα που αναφέρονται στο άρθρο 7, περιλαμβανομένων και δεδομένων που έχουν δηλωθεί ως εμπιστευτικά από τα κράτη μέλη με βάση την εγχώρια νομοθεσία ή πρακτική όσον αφορά το στατιστικό απόρρητο, σύμφωνα με τις διατάξεις του κανονισμού (ΕΟΚ) αριθ. 1588/90 του Συμβουλίου της 11ης Ιουνίου 1990 όσον αφορά τη διαβίβαση, προς τη Στατιστική Υπηρεσία των Ευρωπαϊκών Κοινοτήτων, δεδομένων που υπόκεινται σε στατιστικό απόρρητο (13). Ο κανονισμός αυτός διέπει τον εμπιστευτικό χειρισμό των πληροφοριών.

2. Τα αποτελέσματα διαβιβάζονται σε κατάλληλη τεχνική μορφή. Διαβιβάζονται μέσα σε χρονική περίοδο, από το τέλος της περιόδου αναφοράς, η οποία θα ορίζεται ξεχωριστά για κάθε ενότητα (άρθρο 4 παράγραφος 3) στα παραρτήματα και δεν θα υπερβαίνει τους 18 μήνες. Επιπλέον, εάν καθορίζεται σε μια ενότητα, ένας μικρός αριθμός ταχέων κατ' εκτίμηση αποτελεσμάτων διαβιβάζεται μέσα σε χρονική περίοδο από το τέλος της περιόδου αναφοράς η οποία θα ορίζεται ξεχωριστά για κάθε ενότητα στα παραρτήματα και δεν θα υπερβαίνει τους 10 μήνες.

ΓΕΝΙΚΕΣ ΔΙΑΤΑΞΕΙΣ

Άρθρο 9

Εκθέσεις

Τα κράτη μέλη παρέχουν στην Επιτροπή, εφόσον τους ζητείται, οποιαδήποτε σχετική για την εφαρμογή του κανονισμού πληροφορία.

Άρθρο 10

Μεταβατική περίοδος και παρεκκλίσεις

1. Η μεταβατική περίοδος θα καθοριστεί στα παραρτήματα για κάθε ενότητα.

2. Κατά τη μεταβατική περίοδο μπορεί να γίνουν αποδεκτές παρεκκλίσεις από τις διατάξεις των παραρτημάτων του παρόντος κανονισμού, εφόσον τα εθνικά στατιστικά συστήματα στον τομέα των στατιστικών διάρθρωσης των επιχειρήσεων σε μια συγκεκριμένη ομάδα δραστηριοτήτων χρειάζονται σημαντικές προσαρμογές.

3. Οι υποχρεώσεις βάσει του κανονισμού και των σχετικών ενοτήτων θα πρέπει να εφαρμοστούν πλήρως από όλα τα κράτη μέλη μέχρι το τέλος της μεταβατικής περιόδου για κάθε ενότητα.

Άρθρο 11

Αναθεώρηση

1. Το Συμβούλιο επανεξετάζει τον παρόντα κανονισμό μέσα σε τρία έτη από την ημερομηνία που θα τεθεί σε ισχύ 7 η επανεξέταση αυτή επαναλαμβάνεται κάθε τριετία.

2. Για το σκοπό αυτό η Επιτροπή υποβάλλει στο Συμβούλιο, στις αρχές του έτους κατά το οποίο διενεργείται η επανεξέταση, έκθεση σχετικά με την εμπειρία που έχει αποκτηθεί από τις εργασίες που πραγματοποιήθηκαν στο πλαίσιο του παρόντος κανονισμού, και ιδιαιτέρως όσον αφορά τους θεματικούς τομείς που αναφέρονται στο άρθρο 4 και τα παραρτήματα που αναφέρονται στο άρθρο 5 παράγραφος 2. Η Επιτροπή θα υποβάλει την έκθεση ταυτόχρονα και στο Ευρωπαϊκό Κοινοβούλιο.

ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΕΠΙΤΡΟΠΗ ΣΤΑΤΙΣΤΙΚΟΥ ΠΡΟΓΡΑΜΜΑΤΟΣ

Άρθρο 12

Γνωμοδότηση της επιτροπής

Οι διαδικασίες εφαρμογής του παρόντος κανονισμού, συμπεριλαμβανομένων των μέτρων για την προσαρμογή στις οικονομικές και τεχνικές εξελίξεις όσον αφορά τη συλλογή και κατάρτιση των δεδομένων, την επεξεργασία και τη διαβίβαση των αποτελεσμάτων, και συγκεκριμένα:

i) η ενημέρωση των καταλόγων χαρακτηριστικών, των στατιστικών σχετικά με τη δημογραφία των επιχειρήσεων και των ταχέων αποτελεσμάτων στο βαθμό που η ενημέρωση αυτή, ύστερα από ποσοτική εκτίμηση δεν συνεπάγεται αύξηση του αριθμού των μελετώμενων ομάδων ούτε αύξηση της επιβάρυνσης των ομάδων δυσανάλογη προς τα αναμενόμενα αποτελέσματα (άρθρα 4 και 8),

ii) η συχνότητα της κατάρτισης των στατιστικών,

iii) οι ορισμοί των χαρακτηριστικών και η σημασία τους για ορισμένες δραστηριότητες (άρθρο 4),

iv) ο ορισμός της περιόδου αναφοράς (άρθρο 4),

v) το πρώτο έτος αναφοράς για την κατάρτιση των ταχέων αποτελεσμάτων (άρθρο 8),

vi) η εφαρμογή των ελέγχων ποιότητας για τις τάξεις της NACE αναθ. 1 (άρθρο 6),

vii) οι τυποποιημένες προδιαγραφές για την επεξεργασία των αποτελεσμάτων και συγκεκριμένα οι ταξινομήσεις και κατανομές που χρησιμοποιούνται κατά την επεξεργασία (άρθρο 7),

viii) η κατάλληλη τεχνική μορφή για τη διαβίβαση των αποτελεσμάτων (άρθρο 8),

ix) η ενημέρωση των χρονικών περιόδων για τη διαβίβαση δεδομένων (άρθρο 8),

x) η μεταβατική περίοδος και οι παρεκκλίσεις από τις διατάξεις του παρόντος κανονισμού κατά τη διάρκεια της μεταβατικής περιόδου (άρθρο 10),

διατυπώνονται από την Ευρωπαϊκή Επιτροπή κατόπιν διαβουλεύσεων με την επιτροπή στατιστικού προγράμματος, η οποία έχει συσταθεί βάσει της απόφασης 89/382/ΕΟΚ, Ευρατόμ) του Συμβουλίου (14) σύμφωνα με τη διαδικασία του άρθρου 13.

Άρθρο 13

Διαδικασία

1. Οι αντιπρόσωποι της Ευρωπαϊκής Επιτροπής υποβάλλουν στην επιτροπή στατιστικού προγράμμτος σχέδιο των μέτρων που πρέπει να ληφθούν. Η επιτροπή στατιστικού προγράμματος διατυπώνει τη γνώμη της για το σχέδιο αυτό εντός προθεσμίας που μπορεί να ορίζει ο πρόεδρός της σε συνάρτηση με τον επείγοντα χαρακτήρα του θέματος και διενεργώντας, εάν είναι απαραίτητο, ψηφοφορία.

2. Η γνώμη της επιτροπής στατιστικού προγράμματος καταγράφεται στα πρακτικά 7 επιπλέον, κάθε κράτος μέλος έχει δικαίωμα να ζητήσει να καταγραφεί η δική του γνώμη στα πρακτικά.

3. Η Ευρωπαϊκή Επιτροπή λαμβάνει υπόψη της κατά το μέγιστο δυνατό τη γνώμη που διατύπωσε η επιτροπή στατιστικού προγράμματος και την ενημερώνει για τον τρόπο κατά τον οποίο ελήφθη υπόψη η γνώμη της.

ΤΕΛΙΚΕΣ ΔΙΑΤΑΞΕΙΣ

Άρθρο 14

Κατάργηση ισχύουσας νομοθεσίας περί στατιστικών για τη διάρθρωση των επιχειρήσεων

Οι οδηγίες 64/475/ΕΟΚ και 72/221/ΕΟΚ του Συμβουλίου παύουν να ισχύουν μετά τη διαβίβαση όλων των δεδομένων για το έτος αναφοράς 1994.

Άρθρο 15

Έναρξη ισχύος

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 131 της 13. 8. 1964, σ. 2193.

(2) ΕΕ αριθ. L 133 της 10. 6. 1972, σ. 57.

(3) ΕΕ αριθ. C 297 της 25. 11. 1989, σ. 2.

(4) ΕΕ αριθ. L 179 της 1. 7. 1992, σ. 131.

(5) ΕΕ αριθ. L 222 της 14. 8. 1978, σ. 1.

(6) ΕΕ αριθ. L 161 της 2. 7. 1993, σ. 68.

(7) ΕΕ αριθ. L 219 της 28. 8. 1993, σ. 1.

(8) ΕΕ αριθ. L 49 της 21. 2. 1989, σ. 26.

(9) ΕΕ αριθ. L 293 της 24. 10. 1990, σ. 1.

(10) ΕΕ αριθ. L 83 της 3. 4. 1993, σ. 1.

(11) ΕΕ αριθ. L 76 της 30. 3. 1993, σ. 1.

(12) ΕΕ αριθ. L 195 της 29. 7. 1980, σ. 35.

(13) ΕΕ αριθ. L 151 της 15. 6. 1990, σ. 1.

(14) ΕΕ αριθ. L 181 της 28. 6. 1989, σ. 47.

ΠΑΡΑΡΤΗΜΑ I

ΜΙΑ ΚΟΙΝΗ ΕΝΟΤΗΤΑ ΓΙΑ ΕΤΗΣΙΕΣ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΕΠΙΧΕΙΡΗΣΕΩΝ

Τμήμα 1

Στόχοι

Το παρόν παράρτημα περιέχει μια κοινή ενότητα για την παραγωγή κοινοτικών στατιστικών για τη διάρθρωση, τη δραστηριότητα και τις επιδόσεις των επιχειρήσεων στα κράτη μέλη, στο πλαίσιο των στόχων που καθορίζονται στο άρθρο 1 του παρόντος κανονισμού.

Τμήμα 2

Πεδίο εφαρμογής

1. Δραστηριότητες που καλύπτονται από την ενότητα αυτή [άρθρο 4 παράγραφος 3 συμείο i) του παρόντος κανονισμού]: καταρτίζονται στατιστικές για όλους τους τίτλους Γ-Κ της NACE αναθ. 1 εκτός από την τάξη 6602 και την ομάδα 672. Όταν δεν είναι απαραίτητη η κατάρτιση στατιστικών για ορισμένες από τις δραστηριότητες που περιλαμβάνονται στο προαναφερθέν πεδίο εφαρμογής, αυτό αναφέρεται ρητώς στον κατάλογο χαρακτηριστικών που ακολουθεί. Η συλλογή δεδομένων και η κατάρτιση στατιστικών δεν ισχύει για τις μονάδες που κατατάσσονται στην τάξη 6602, την ομάδα 672 και τους τίτλους Μ-Ξ της NACE αναθ. 1. Οι μονάδες αυτές θα αποτελέσουν αντικείμενο μιας ειδικής μελέτης που προβλέπεται στο τμήμα 10 του παρόντος παραρτήματος. Οι δραστηριότητες αυτές παρατίθενται στο τμήμα 9 του παρόντος παραρτήματος.

2. Στατιστικές μονάδες που καλύπτονται από την ενότητα αυτή [άρθρο 4 παράγραφος 3 συμείο ii) του παρόντος κανονισμού]: όταν δεν είναι απαραίτητη η κατάρτιση στατιστικών για επιχειρήσεις που απαρτίζονται από όλους τους τύπους νομικών μονάδων αυτό αναφέρεται ρητώς στον κατάλογο χαρακτηριστικών που ακολουθεί.

Τμήμα 3

Θεματικοί τομείς

Οι προς κατάρτιση στατιστικές αφορούν τους θεματικούς φορείς i), ii) και iii) του άρθρου 3 του παρόντος κανονισμού και συγκεκριμένα της προστιθέμενης αξίας και των κύριων συνιστωσών της.

Τμήμα 4

Χαρακτηριστικά

1. Οι κατάλογοι χαρακτηριστικών και στατιστικών [άρθρο 4 παράγραφος 3 συμεία iii) και v)] που παρουσιάζονται παρακάτω αναφέρουν, όπου είναι δυνατόν, το είδος της στατιστικής μονάδας για την οποία καταρτίζονται οι στατιστικές και το αν η συχνότητα με την οποία καταρτίζονται έχει ετήσια ή πολυετή βάση [άρθρο 3 παράγραφος 3 συμείο iv)].

2. Η Ευρωπαϊκή Επιτροπή, κατόπιν διαβουλεύσεων με την επιτροπή που αναφέρεται στο άρθρο 12 του παρόντος κανονισμού και σύμφωνα με τη διαδικασία που καθορίζεται στο άρθρο 13 του παρόντος κανονισμού, ορίζει τους αντίστοιχους τίτλους των χαρακτηριστικών για τα οποία καταρτίζονται στατιστικές σχετικά με δραστηριότητες του τίτλου Ι της NACE αναθ. 1 που αντιστοιχούν περισσότερο σε εκείνα που απαριθμούνται στις παραγράφους 3-5 παρακάτω.

3. Ετήσιες δημογραφικές στατιστικές που καταρτίζονται για τις καθορισμένες στατιστικές μονάδες

>ΘΕΣΗ ΠΗΝΑΚΑ>

4. Χαρακτηριστικά επιχειρήσεων για τα οποία καταρτίζονται ετήσιες στατιστικές

>ΘΕΣΗ ΠΗΝΑΚΑ>

5. Χαρακτηριστικά για τα οποία καταρτίζονται ετήσιες περιφερειακές στατιστικές

>ΘΕΣΗ ΠΗΝΑΚΑ>

Τμήμα 5

Πρώτο έτος αναφοράς

1. Σύμφωνα με το άρθρο 4 παράγραφος 3 συμείο vi) του παρόντος κανονισμού, το πρώτο έτος αναφοράς για το οποίο θα καταρτιστούν ετήσια δεδομένα είναι το ημερολογιακό έτος 1995.

2. Για τα έτη αναφοράς 1995, 1996 και 1997, όπου τα απαραίτητα δεδομένα για την κατάρτιση αποτελεσμάτων για όλα ή ορισμένα από τα χαρακτηριστικά με κωδικό 12 18 0 (χρηματοοικονομικό πλεόνασμα) και 14 11 0 έως 14 22 0 (κατανομή του κύκλου εργασιών και των αγορών ανά γεωγραφική αγορά) δεν είναι διαθέσιμα σε ένα ή περισσότερα κράτη μέλη, τα ενδιαφερόμενα κράτη μέλη διεξάγουν δοκιμαστικές έρευνες για να εκτιμήσουν το κατά πόσον είναι εφικτή η συλλογή των απαραίτητων δεδομένων για την κατάρτιση των αποτελεσμάτων για τα χαρακτηριστικά για τα οποία δεν υπάρχουν διαθέσιμα δεδομένα. Σύμφωνα με το άρθρο 9 του παρόντος κανονισμού τα κράτη μέλη ενημερώνουν την Επιτροπή για την έκβαση των δοκιμαστικών ερευνών. Σύμφωνα με το άρθρο 11 του παρόντος κανονισμού η Επιτροπή υποβάλει στο Συμβούλιο έκθεση σχετικά με την έκβαση των δοκιμαστικών αυτών ερευνών η οποία περιλαμβάνει μια σύσταση σχετικά με τη συνέχιση της δράσης της.

Τμήμα 6

Έκθεση σχετικά με την ποιότητα των στατιστικών

Για κάθε παρεχόμενο χαρακτηριστικό τα κράτη μέλη αναφέρουν το βαθμό ακριβείας σε σχέση με ένα επίπεδο εμπιστευτικότητας ίσο με 95 % τον οποίο παρουσιάζει η Επιτροπή στην έκθεσή της που προβλέπεται στο άρθρο 6 του παρόντος κανονισμού, λαμβάνοντας υπόψη την εφαρμογή του εν λόγω άρθρου σε κάθε κράτος μέλος.

Τμήμα 7

Παραγωγή αποτελεσμάτων

1. Τα αποτελέσματα για τις στατιστικές επιχειρήσεων κατανέμονται στο επίπεδο των ομάδων δραστηριοτήτων που απαριθμούνται στο τμήμα 9 του παρόντος παραρτήματος.

2. Τα αποτελέσματα για τις στατιστικές επιχειρήσεων κατανέμονται επίσης σε τάξεις μεγέθους για κάθε ομάδα των τίτλων Γ-Ζ της NACE αναθ. 1 και στο επίπεδο των ομάδων που απαριθμούνται στο τμήμα 9 του παρόντος παραρτήματος για τα άλλα τμήματα.

3. Τα αποτελέσματα για τις περιφερειακές στατιστικές κατανέμονται σε διψήφιο επίπεδο της NACE αναθ. 1 (τμήματα) και στο επίπεδο 2 της ονοματολογίας εδαφικών μονάδων (NUTS).

4. Στην περίπτωση περιοχών που είναι επιλέξιμες για τα διαρθρωτικά ταμεία μπορεί να χρησιμοποιηθεί μια λεπτομερέστερη γεωγραφική κατανομή.

5. Όσον αφορά τους τίτλους Ζ-Κ της NACE αναθ. 1 τα αποτελέσματα για τις στατιστικές επιχείρησης στο τμήμα 4 παράγραφος 3 και 4 παραπάνω κατανέμονται ανάλογα με την ύπαρξη ή μη ενός ελέγχου πλειοψηφίας από επιχειρήσεις μη κατοίκους όπως ορίζεται στην GATS.

Τμήμα 8

Διαβίβαση αποτελεσμάτων

Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

Τμήμα 9

Ομάδες δραστηριοτήτων

Οι παρακάτω ομάδες δραστηριοτήτων αναφέρονται στην ταξινόμηση NACE αναθ. 1.

ΤΙΤΛΟΙ Γ, Δ, Ε ΚΑΙ ΣΤ

Ορυχεία και λατομεία 7 μεταποιητικές βιομηχανίες, παροχή ηλεκτρικού ρεύματος, φυσικού αερίου και νερού 7 κατασκευές

Κατανομή σε τετραψήφιο επίπεδο (τάξη) της NACE αναθ. 1.

ΤΙΤΛΟΣ Ζ

Χονδρικό και λιανικό εμπόριο 7 επισκευή αυτοκινήτων οχημάτων, μοτοσυκλετών και ειδών προσωπικής ή οικιακής χρήσης

Κατανομή σε τετραψήφιο επίπεδο (τάξη) της NACE αναθ. 1.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Τμήμα 10

Εκθέσεις και δοκιμαστικές μελέτες για ειδικές δραστηριότητες

Βάσει του άρθρου 9 του παρόντος κανονισμού, τα κράτη μέλη παρέχουν στην Επιτροπή έκθεση σχετικά με τον ορισμό, τη διάρθρωση και τη διαθεσιμότητα πληροφοριών για τις στατιστικές μονάδες που κατατάσσονται στην τάξη 6602, την ομάδα 672 και τους τίτλους Μ-Ξ της NACE αναθ. 1. Η Ευρωπαϊκή Επιτροπή, κατόπιν διαβουλεύσεων με την επιτροπή στατιστικού προγράμματος, σύμφωνα με τη διαδικασία που ορίζεται στο άρθρο 13 του παρόντος κανονισμού, υιοθετεί μια σειρά δοκιμαστικών μελετών για τις δραστηριότητες αυτές. Με τη διαδικασία αναθεώρησης που προβλέπεται στο άρθρο 11 του παρόντος κανονισμού η Επιτροπή ενημερώνει το Συμβούλιο για τις δυνατότητες κατάρτισης στατιστικών που αντιστοιχούν περισσότερο σε εκείνες που απαριθμούνται στις παραγράφους 3 έως 5 του τμήματος 4 του παρόντος παραρτήματος για τις δραστηριότητες αυτές.

Τμήμα 11

Μεταβατική περίοδος

Για τους σκοπούς της κοινής αυτής ενότητας η μεταβατική περίοδος (άρθρο 10 παράγραφος 1) δεν παρατείνεται πέρα από τρία έτη από τα πρώτα έτη αναφοράς για την κατάρτιση στατιστικών που αναφέρονται στο τμήμα 5 του παρόντος παραρτήματος.

ΠΑΡΑΡΤΗΜΑ II

ΜΙΑ ΛΕΠΤΟΜΕΡΗΣ ΕΝΟΤΗΤΑ ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΒΙΟΜΗΧΑΝΙΚΩΝ ΕΠΙΧΕΙΡΗΣΕΩΝ

Τμήμα 1

Στόχοι

Το παρόν παράρτημα περιέχει μια λεπτομερή ενότητα για την κατάρτιση συντονισμένων εναρμονισμένων κοινοτικών στατιστικών για τη διάρθρωση, τη δραστηριότητα και τις επιδόσεις των βιομηχανικών επιχειρήσεων στα κράτη μέλη, στο πλαίσιο των στόχων που καθορίζονται στο άρθρο 1 του παρόντος κανονισμού.

Τμήμα 2

Πεδίο εφαρμογής

1. Δραστηριότητες που καλύπτονται από την ενότητα αυτή [άρθρο 4 παράγραφος 3 συμείο i) του παρόντος κανονισμού]: καταρτίζονται στατιστικές για όλες τις επιχειρήσεις και τις εξαρτώμενές τους στατιστικές μονάδες που ταξινομούνται στις δραστηριότητες που εμπίπτουν στους τίτλους Γ, Δ, Ε και ΣΤ της NACE αναθ. 1. Οι τίτλοι αυτοί καλύπτουν τις δραστηριότητες ορυχείων και λατομείων (Γ), μεταποιητικών βιομηχανιών (Δ), παροχής ηλεκτρικού ρεύματος, φυσικού αερίου και νερού (Ε) και κατασκευών (ΣΤ).

2. Μεγέθη: οι στατιστικές που καταρτίζονται πρέπει να είναι αντιπροσωπευτικές των στατιστικών μονάδων οποιουδήποτε μεγέθους.

3. Όταν δεν είναι απαραίτητη η κατάρτιση στατιστικών για ορισμένες από τις δραστηριότητες ή τάξεις μεγέθους που περιλαμβάνονται στο προαναφερθέν πεδίο εφαρμογής, αυτό αναφέρεται ρητώς στον κατάλογο χαρακτηριστικών που ακολουθεί.

Τμήμα 3

Θεματικοί τομείς

Οι στατιστικές που καταρτίζονται αφορούν τους θεματικούς τομείς i), ii), iii), iv) και v) του άρθρου 3 του παρόντος κανονισμού και συγκεκριμένα:

- ένα κεντρικό κατάλογο στατιστικών για λεπτομερή ανάλυση της διάρθρωσης, της δραστηριότητας των επιδόσεων και της ανταγωνιστικότητας των βιομηχανικών δραστηριοτήτων, και

- έναν ευρύτερο κατάλογο στατιστικών για τη μελέτη εξειδικευμένων θεμάτων όπως οι υπεργολαβίες, το κόστος και η διαθεσιμότητα χρηματοδότησης για μικρές επιχειρήσεις.

Τμήμα 4

Χαρακτηριστικά

1. Στους παρακάτω καταλόγους χαρακτηριστικών και στατιστικών [άρθρο 4 παράγραφος 3 συμεία iii) και v)] εμφανίζεται, όπου είναι δυνατόν, το είδος στατιστικής μονάδας για την οποία καταρτίζονται στατιστικές και το αν η συχνότητα με την οποία καταρτίζονται έχει ετήσια ή πολυετή βάση. Οι στατιστικές και τα χαρα- κτηριστικά που εμφανίζονται με λοξά στοιχεία περιλαμβάνονται και στους καταλόγους της κοινής ενότητας.

2. Ετήσιες δημογραφικές στατιστικές που καταρτίζονται για τις καθορισμένες στατιστικές μονάδες.

>ΘΕΣΗ ΠΗΝΑΚΑ>

3. Χαρακτηριστικά επιχειρήσεων για τα οποία καταρτίζονται ετήσιες στατιστικές

>ΘΕΣΗ ΠΗΝΑΚΑ>

4. Χαρακτηριστικά επιχειρήσεων για τα οποία καταρτίζονται πολυετείς στατιστικές

>ΘΕΣΗ ΠΗΝΑΚΑ>

5. Χαρακτηριστικά για τα οποία καταρτίζονται ετήσιες περιφερειακές στατιστικές

>ΘΕΣΗ ΠΗΝΑΚΑ>

6. Χαρακτηριστικά μονάδων οικονομικής δραστηριότητας για τα οποία καταρτίζονται ετήσιες στατιστικές

>ΘΕΣΗ ΠΗΝΑΚΑ>

Τμήμα 5

Πρώτο έτος αναφοράς

1. Σύμφωνα με το άρθρο 4 παράγραφος 3 συμείο vi) του παρόντος κανονισμού, το πρώτο έτος αναφοράς για το οποίο θα πρέπει να καταρτιστούν ετήσιες στατιστικές είναι το ημερολογιακό έτος 1995. Το πρώτο έτος αναφοράς για τις στατιστικές που καταρτίζονται με πολυετή συχνότητα καθορίζεται κατωτέρω, με βάση τους κωδικούς που αντιστοιχούν στα χαρακτηριστικά.

>ΘΕΣΗ ΠΗΝΑΚΑ>

2. Πολυετείς στατιστικές καταρτίζονται τουλάχιστον κάθε πέντε έτη.

3. Για τα έτη αναφοράς 1995-1996 και 1997, όπου τα απαραίτητα δεδομένα για την κατάρτιση των αποτελεσμάτων για όλα ή ορισμένα από τα χαρακτηριστικά 12 16 0 και 12 18 0 έως 12 20 0 (εισόδημα από συνήθεις δραστηριότητες, χρηματοοικονομικό πλεόνασμα, ακαθάριστο σύνηθες πλεόνασμα και κέρδη ή ζημίες του έτους), 14 11 0 έως 14 20 0 (κατανομή του κύκλου εργασιών και των αγορών ανά γεωγραφική αγορά) και 15 61 0 και 15 62 0 (αγορές και πωλήσεις μετοχών και συμμετοχών σε άλλες επιχειρήσεις) δεν είναι διαθέσιμα σε ένα ή περισσότερα κράτη μέλη τα ενδιαφερόμενα κράτη μέλη διεξάγουν δοκιμαστικές έρευνες προκειμένου να εκτιμήσουν το κατά πόσο είναι εφικτή η συλλογή των απαραίτητων δεδομένων για την κατάρτιση αποτελεσμάτων για τα χαρακτηριστικά για τα οποία δεν υπάρχουν διαθέσιμα δεδομένα. Σύμφωνα με το άρθρο 9 του παρόντος κανονισμού τα κράτη μέλη ενημερώνουν την Επιτροπή για την έκβαση των δοκιμαστικών ερευνών. Σύμφωνα με το άρθρο 11 του παρόντος κανονισμού η Επιτροπή υποβάλει έκθεση στο Συμβούλιο σχετικά με την έκβαση των δοκιμαστικών αυτών ερευνών η οποία περιλαμβάνει σύσταση σχετικά με τη συνέχιση της δράσης.

Τμήμα 6

Έκθεση σχετικά με την ποιότητα των στατιστικών

Για κάθε παρεχόμενο χαρακτηριστικό τα κράτη μέλη αναφέρουν το βαθμό ακριβείας σε σχέση με ένα επίπεδο εμπιστευτικότητας ίσο με 95 % τον οποίο η Επιτροπή παρουσιάζει στην έκθεσή της που προβλέπεται στο άρθρο 6 του παρόντος κανονισμού, λαμβάνοντας υπόψη την εφαρμογή του εν λόγω άρθρου σε κάθε κράτος μέλος.

Τμήμα 7

Παραγωγή αποτελεσμάτων

1. Τα αποτελέσματα για τις στατιστικές επιχειρήσεων κατανέμονται σε τετραψήφιο επίπεδο (τάξη) της NACE αναθ. 1.

2. Τα αποτελέσματα για τις στατιστικές επιχειρήσεων κατανέμονται επίσης σε τάξεις μεγέθους και σε τριψήφιο επίπεδο (ομάδα) της NACE αναθ. 1.

3. Τα αποτελέσματα για τις στατιστικές επιχειρήσεων κατανέμονται επίσης μεταξύ επιχειρήσεων δημοσίου και ιδιωτικού τομέα σύμφωνα με τη μορφή του χρηματοδοτικού και οικονομικού ελέγχου κατά την έννοια της οδηγίας 80/723/ΕΟΚ της Επιτροπής καθώς και σε τριψήφιο επίπεδο (ομάδα) της NACE αναθ. 1.

4. Τα αποτελέσματα για τις στατιστικές που καταρτίζονται από τις μονάδες οικονομικής δραστηριότητας κατανέμονται σε τετραψήφιο επίπεδο (τάξη) της NACE αναθ. 1.

5. Τα αποτελέσματα για τις περιφερειακές στατιστικές κατανέμονται σε διψήφιο επίπεδο (τμήματα) της NACE αναθ. 1 και στο επίπεδο 2 της ονοματολογίας εδαφικών μονάδων (NUTS). Στην περίπτωση περιοχών που είναι επιλέξιμες για τα διαρθρωτικά ταμεία μπορεί να χρησιμοποιηθεί μια λεπτομερέστερη γεωγραφική κατανομή.

6. Τα αποτελέσματα για τα χαρακτηριστικά 21 11 0-4, 21 12 0-4 και 21 14 0-4 (συμπεριλαμβανομένων), όσον αφορά τις τρέχουσες δαπάνες και επενδύσεις για την προστασία του περιβάλλοντος, καταρτίζονται για τις ακόλουθες ομάδες της NACE αναθ. 1:

- Τίτλος Γ

- Υπότιτλος ΔΑ

- Υπότιτλοι ΔΒ + ΔΓ

- Υπότιτλος ΔΔ

- Υπότιτλος ΔΕ

- Υπότιτλος ΔΣΤ

- Υπότιτλοι ΔΖ + ΔΗ

- Υπότιτλος ΔΘ

- Τμήμα 27

- Τμήμα 28

- Υπότιτλοι ΔΚ + ΔΛ + ΔΜ + ΔΝ

- Τμήμα 40

- Τμήμα 41

Τμήμα 8

Διαβίβαση αποτελεσμάτων

Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

Διαβιβάζονται προκαταρκτικά αποτελέσματα μέσα σε 10 μήνες από το τέλος του ημερολογιακού έτους της περιόδου αναφοράς για τις στατιστικές επιχειρήσεων που καταρτίζονται για τα χαρακτηριστικά που απαριθμούνται παρακάτω 7

Κωδικοί: 11 11 0 (Αριθμός επιχειρήσεων)

12 11 0 (Κύκλος εργασιών)

12 12 0 (Αξία παραγωγής)

13 11 0 (Συνολικές αγορές αγαθών και υπηρεσιών)

13 32 0 (Μισθοί και ημερομίσθια)

15 11 0 (Ακαθάριστες επενδύσεις σε υλικά αγαθά)

16 11 0 (Αριθμός απασχολούμενων ατόμων)

Τα προκαταρκτικά αυτά αποτελέσματα κατανέμονται σε τριψήφιο επίπεδο (ομάδα) της NACE αναθ. 1.

Τμήμα 9

Μεταβατική περίοδος

Για τους σκοπούς της λεπτομερούς αυτής ενότητας για στατιστικές διάρθρωσης των βιομηχανικών επιχειρήσεων, η μεταβατική περίοδος (άρθρο 10 παράγραφος 1) δεν παρατείνεται πέρα από τρία έτη από τα πρώτα έτη αναφοράς για την κατάρτιση των στατιστικών που αναφέρονται στο τμήμα 5 του παρόντος παραρτήματος.

ΠΑΡΑΡΤΗΜΑ III

ΜΙΑ ΛΕΠΤΟΜΕΡΗΣ ΕΝΟΤΗΤΑ ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΕΠΙΧΕΙΡΗΣΕΩΝ ΣΤΟΝ ΤΟΜΕΑ ΤΟΥ ΔΙΑΝΕΜΗΤΙΚΟΥ ΕΜΠΟΡΙΟΥ

Τμήμα 1

Στόχοι

Το παρόν παράρτημα περιέχει μια λεπτομερή ενότητα για την κατάρτιση εναρμονισμένων κοινοτικών στατιστικών για τις δραστηριότητες διανεμητικού εμπορίου σύμφωνα με τους στόχους που καθορίζονται στο άρθρο 1 του παρόντος κανονισμού. Η ενότητα αυτή περιλαμβάνει ένα λεπτομερή κατάλογο χαρακτηριστικών, για τα οποία είναι απαραίτητη η κατάρτιση στατιστικών για τη βελτίωση των γνώσεων σχετικά με τον τομέα του διανεμητικού εμπορίου σε περιφερειακό, εθνικό, κοινοτικό και διεθνές επίπεδο.

Τμήμα 2

Πεδίο εφαρμογής

1. Δραστηριότητες που καλύπτονται από την ενότητα αυτή [άρθρο 4 παράγραφος 3 συμείο i) του παρόντος κανονισμού]: Καταρτίζονται στατιστικές για όλες τις δραστηριότητες που εμπίπτουν στο πεδίο εφαρμογής του τίτλου Ζ της NACE αναθ. 1. Ο τίτλος αυτός καλύπτει τις δραστηριότητες χονδρικού και λιανικού εμπορίου 7 την επισκευή αυτοκινήτων οχημάτων, μοτοσυκλετών και ειδών προσωπικής ή οικιακής χρήσης. Οι στατιστικές επιχειρήσεων αναφέρονται στον πληθυσμό όλων των επιχειρήσεων των οποίων η κύρια δραστηριότητα ταξινομείται στον τίτλο Ζ.

2. Μεγέθη: Οι στατιστικές που καταρτίζονται πρέπει να είναι αντιπροσωπευτικές των στατιστικών μονάδων οποιουδήποτε μεγέθους.

3. Όταν δεν απαιτείται η κατάρτιση στατιστικών για ορισμένες από τις δραστηριότητες ή τάξεις μεγέθους που περιλαμβάνονται στο προαναφερθέν πεδίο εφαρμογής, αυτό αναφέρεται ρητώς για καθένα από τα χαρακτηριστικά αυτά στον παρακάτω κατάλογο.

Τμήμα 3

Θεματικοί τομείς

Οι στατιστικές που καταρτίζονται αφορούν τους τομείς i), ii), iii) και vi) του άρθρου 3 του παρόντος κανονισμού και συγκεκριμένα:

- τη διάρθρωση του δικτύου διανεμητικού εμπορίου και την εξέλιξή του, καθώς και τις μορφές σύνδεσης και συνεργασίας μεταξύ επιχειρήσεων,

- τη διανεμητική δραστηριότητα και τις μορφές πώλησης, καθώς και τη διαμόρφωση της προμήθειας και των πωλήσεων.

Τμήμα 4

Χαρακτηριστικά

Στους παρακάτω καταλόγους χαρακτηριστικών και στατιστικών [άρθρο 4 παράγραφος 3 συμεία iii) και v)] εμφανίζεται, όπου είναι δυνατόν, το είδος στατιστικής μονάδας για την οποία καταρτίζονται τα στατιστικά και το αν η συχνότητα με την οποία καταρτίζονται έχει ετήσια ή πολυετή βάση [άρθρο 4 παράγραφος 3 συμείο iv]. Τα χαρακτηριστικά που εμφανίζονται με πλάγια στοιχεία περιλαμβάνονται και στους καταλόγους της κοινής ενότητας.

Ετήσιες δημογραφικές στατιστικές που πρέπει να καταρτίζονται

>ΘΕΣΗ ΠΗΝΑΚΑ>

Χαρακτηριστικά επιχειρήσεων για τα οποία καταρτίζονται ετήσιες στατιστικές

>ΘΕΣΗ ΠΗΝΑΚΑ>

Χαρακτηριστικά επιχειρήσεων για τα οποία καταρτίζονται πολυετείς στατιστικές

>ΘΕΣΗ ΠΗΝΑΚΑ>

Χαρακτηριστικά για τα οποία καταρτίζονται ετήσιες περιφερειακές στατιστικές

>ΘΕΣΗ ΠΗΝΑΚΑ>

Χαρακτηριστικά για τα οποία καταρτίζονται πολυετείς περιφερειακές στατιστικές

>ΘΕΣΗ ΠΗΝΑΚΑ>

Τμήμα 5

Πρώτο έτος αναφοράς

1. Σύμφωνα με το άρθρο 4 παράγραφος 3 συμείο vi) του παρόντος κανονισμού το πρώτο έτος αναφοράς για το οποίο καταρτίζονται ετήσιες στατιστικές είναι το ημερολογιακό έτος 1995. Τα πρώτα έτη αναφοράς για τις στατιστικές που καταρτίζονται με πολυετή συχνότητα ορίζονται κατωτέρω για κάθε τομέα της NACE αναθ. 1 για τον οποίο συλλέγονται δεδομένα:

>ΘΕΣΗ ΠΗΝΑΚΑ>

2. Η πολυετής συχνότητα είναι πενταετής. Μια ειδική μεταβατική περίοδος για τις περιφερειακές στατιστικές η οποία δεν θα υπερβαίνει τα τρία έτη μπορεί να χορηγηθεί στα κράτη μέλη εάν το εθνικό στατιστικό σύστημα απαιτεί σημαντικές προσαρμογές όσον αφορά τις στατιστικές διανεμητικού εμπορίου ή εάν τα κράτη μέλη πρέπει να προσαρμόσουν μια υφιστάμενη πολυετή έρευνα τοπικής μονάδας.

3. Για τα έτη αναφοράς 1995, 1996 και 1997, όπου τα απαραίτητα δεδομένα για την κατάρτιση των αποτελεσμάτων για όλα ή ορισμένα από τα χαρακτηριστικά 12 18 0 (χρηματοοικονομικό πλεόνασμα) και 14 11 0 έως 14 22 0 (κατανομή κύκλου εργασιών και αγορών ανά γεωγραφική αγορά) δεν είναι διαθέσιμα σε ένα ή περισσότερα κράτη μέλη, τα ενδιαφερόμενα κράτη μέλη διεξάγουν δοκιμαστικές έρευνες προκειμένου να εκτιμήσουν το κατά πόσον είναι εφικτή η συλλογή των απαραίτητων δεδομένων για την κατάρτιση αποτελεσμάτων για τα χαρακτηριστικά για τα οποία δεν υπάρχουν διαθέσιμα δεδομένα. Σύμφωνα με το άρθρο 9 του παρόντος κανονισμού τα κράτη μέλη ενημερώνουν την Επιτροπή για την έκβαση των δοκιμαστικών ερευνών. Σύμφωνα με το άρθρο 11 του παρόντος κανονισμού η Επιτροπή υποβάλει έκθεση στο Συμβούλιο σχετικά με την έκβαση των δοκιμαστικών αυτών ερευνών η οποία περιλαμβάνει σύσταση σχετικά με την συνέχιση της δράσης.

Τμήμα 6

Έκθεση σχετικά με την ποιότητα των στατιστικών και παραγωγή αποτελεσμάτων

1. Για κάθε παρεχόμενο χαρακτηριστικό τα κράτη μέλη αναφέρουν το βαθμό ακριβείας σε σχέση με ένα επίπεδο εμπιστευτικότητας ίσο με 95 % τον οποίο παρουσιάζει η Επιτροπή στην έκθεσή της που προβλέπεται στο άρθρο 6 του παρόντος κανονισμού, λαμβάνοντας υπόψη την εφαρμογή του εν λόγω άρθρου σε κάθε κράτος μέλος.

2. Οι στατιστικές επιχειρήσεων καταρτίζονται σύμφωνα με τις τάξεις της NACE αναθ. 1 και σύμφωνα με τη διαδικασία που ορίζεται στο άρθρο 7 παράγραφος 2 του παρόντος κανονισμού.

3. Τα αποτελέσματα για τις στατιστικές επιχειρήσεων κατανέμονται επίσης σε τάξεις μεγέθους για κάθε ομάδα NACE αναθ. 1.

4. Οι περιφεριακές στατιστικές καταρτίζονται σε επίπεδο NUTS II για κάθε ομάδα της NACE αναθ. 1.

5. Το πεδίο εφαρμογής των περιφερειακών στατιστικών που καταρτίζονται σε πολυετή βάση αντιστοιχεί στον πληθυσμό όλων των τοπικών μονάδων των οποίων η κύρια δραστηριότητα ταξινομείται στον τίτλο Ζ. Ωστόσο, μπορεί να περιοριστεί στις τοπικές μονάδες που εξαρτώνται από επιχειρήσεις που ταξινομούνται στον τίτλο Ζ της NACE αναθ. 1 εφόσον ο πληθυσμός αυτός καλύπτει περισσότερο από το 95 % του συνολικού πεδίου εφαρμογής. Το ποσοστό αυτό υπολογίζεται χρησιμοποιώντας τα χαρακτηριστικά της απασχόλησης που είναι διαθέσιμα στο μητρώο επιχειρήσεων.

6. Απλοποιημένες διατάξεις για τα χαρακτηριστικά που αφορούν το διεθνές εμπόριο αγαθών και υπηρεσιών: τα κράτη μέλη δεν είναι απαραίτητο να καταρτίζουν τα δεδομένα αυτά εφόσον το μερίδιο του εμπορίου αυτού στις συνολικές πωλήσεις ή αγορές του τομέα του γενικού εμπορίου είναι μικρότερο από 5 %. Το μερίδιο αυτό εκτιμάται βάσει πολυετών ερευνών.

Τμήμα 7

Διαβίβαση αποτελεσμάτων

1. Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

2. Διαβιβάζονται προκαταρκτικά αποτελέσματα, μέσα σε 10 μήνες από το τέλος του ημερολογιακού έτους της περιόδου αναφοράς, για τις στατιστικές επιχειρήσεων που καταρτίζονται για τα χαρακτηριστικά που απαριθμούνται παρακάτω:

- 12 11 0 (Κύκλος εργασιών)

- 16 11 0 (Αριθμός απασχολούμενων ατόμων).

Τα προκαταρκτικά αυτά αποτελέσματα καταρτίζονται σε τριψήφιο επίπεδο της NACE αναθ. 1.

3. Η κατάλληλη τεχνική μορφή για τη διαβίβαση των αποτελεσμάτων ορίζεται σύμφωνα με τη διαδικασία που προβλέπεται από τον κανονισμό.

Τμήμα 8

Μεταβατική περίοδος

Για τους σκοπούς της λεπτομερούς αυτής ενότητας για στατιστικές διάρθρωσης επιχειρήσεων στον τομέα του διανεμητικού εμπορίου, η μεταβατική ποερίοδος (άρθρο 10 παράγραφος 1) δεν παρατείνεται πέρα από 3 έτη από τα πρώτα έτη αναφοράς για την κατάρτιση των στατιστικών που αναφέρονται στο τμήμα 5 του παρόντος παραρτήματος.